ટ્રેલરની વાત કરીએ તો ફિલ્મના ફર્સ્ટ લૂકની માફક જ ફિલ્મની પહેલી ઝલક પણ ખૂબ જ ધમાકેદાર છે. રણવીર સિંહની એક્ટિંગ આ ફિલ્મમાં પણ તમારું મન જીતી લેશે એ વાત ચોક્કસ છે. રાણી પદ્માવતીના અવતારમાં દીપિકા મોહક લાગી રહી છે અને પ્રતાપી રાજાના રોલમાં શાહિદ કપૂર પણ ફિટ બેસે છે. ફિલ્મના આ ટ્રેલરમાં ખાસ ડાયલોગ સાંભળવા નથી મળતાં, પરંતુ ત્રણેય લીડ એક્ટર્સના હાવભાવ જ ઘણું કહી જાય છે. ફિલ્મનું મ્યૂઝિક ઘણું ધમાકેદાર હોય એમ લાગી રહ્યું છે, નોંધનીય છે કે ફિલ્મનું મ્યૂઝિક સંજય લીલા ભણસાલીએ જ આપ્યું છે.